**Expedícia 3** bola tretia posádka dlhodobo obývajúca Medzinárodnú vesmírnu stanicu (ISS). Veliteľom stanice bol americký astronaut Frank Culbertson, letovými inžiniermi Vladimir Dežurov a Michail Ťurin (obaja Rusko). Posádka mala za úlohu pokračovať v práci na experimentoch na stanici a zabezpečiť stretnutie s raketoplánmi, Sojuzom a nákladnými loďami Progress. Kozmonauti vykonali tri plánované a jeden neplánovaný výstup do vesmíru. Po polročnej činnosti odovzdali stanicu Expedícii 4 a vrátili sa na Zem.

Posádka
-------

* Frank Culbertson (3), veliteľ ISS – USA NASA
* Vladimir Dežurov (2), letový inžinier – Rusko RKA
* Michail Ťurin (1), letový inžinier – Rusko RKA

V zátvorkách je uvedený celkový počet letov do vesmíru vrátane tejto misie.

### Záložná posádka

* Valerij Korzun, veliteľ ISS – Rusko RKA
* Peggy Whitsonová, letový inžinier – USA NASA
* Sergej Treščov, letový inžinier – Rusko RKA

Priebeh misie
-------------

### Štart, pripojenie k ISS

Posádku Expedície 3 dopravil na Medzinárodnú vesmírnu stanicu raketoplán Discovery pri svojom lete STS-105. Štart sa uskutočnil 10. augusta 2001 o 21:10 UTC z Kennedyho vesmírneho strediska na Floride. K ISS sa raketoplán pripojil 12. augusta 2001. Počas pobytu Discovery pri ISS si bývalá aj nová stála posádka ISS stanicu odovzdala a členovia Expedície 2 Jurij Usačov, Susan Helmsová a James Voss sa vrátili s raketoplánom na Zem. 

Dňa 22. augusta 2001 bola od stanice odpojená nákladná loď Progress M1-6, ktorá neskôr zanikla v hustých vrstvách atmosféry. Nasledujúci deň pristála na zadnom porte modulu Zvezda loď Progress M-45, ktorá dopravila na stanicu 2500 kg nákladu, vrátane pohonných hmôt. 

### Pripojenie modulu Pirs

Z kozmodrómu Bajkonur bola vypravená upravená kozmická loď Progress M-SO1, ktorá mala za úlohu dostať na ISS ruskú prechodovú komoru Pirs. Loď sa pripojila 16. septembra 2001 v automatickom režime k dolnému portu modulu Zvezda. Neskôr sa prístrojová sekcia lode Progress oddelila a zanikla v atmosfére, Pirs zostal súčasťou stanice. 

### EVA 1

V októbri 2001 sa uskutočnil prvý výstup do otvoreného vesmíru posádky Expedície 3. Zúčastnili sa ho Vladimir Dežurov a Michail Ťurin. Kozmonauti 8. októbra v ruských skafandroch Orlan vystúpili z prechodovej komory Pirs a zapojili dátové káble medzi modulmi Pirs a Zvezda. Po inštalácii ďalších doplnkov (rebrík, úchytky, anténa) sa kozmonauti po 4 hodinách a 58 minútach vrátili späť na stanicu. 

### EVA 2

Ďalší výstup do vesmíru sa uskutočnil 15. októbra 2001. Kozmonauti Dežurov a Ťurin namontovali na vonkajšiu časť modulu Pirs niekoľko experimentov pre výskum okolí stanice a na monitorovanie vplyvu kozmického prostredia na niektoré materiály. Výstup trval 5 hodín a 51 minút. 

19. októbra uskutočnil prelet záchrannej kozmickej lode Sojuz TM-32 z portu na module Zarja na nový port na module Pirs. Išlo o prípravu na prílet novej lode Sojuz TM-33. 

### Sojuz TM-33

Sojuz TM-33 zakotvil na dolnom porte modulu Zarja 23. októbra 2001 s posádkou Viktor Afanasjev, Konstantin Kozejev a Claudie Haigneréová z Francúzska. Po osemdennom pobyte, po vyložení nákladu a realizácii vedeckých experimentov odletela táto posádka Sojuzu TM-32 naspäť na Zem. 

### EVA 3

Ďalší výstup do vesmíru absolvovali Frank Culbertson a Vladimir Dežurov. Do kozmu vystúpili vo skafandroch Orlan prechodovou komorou modulu Pirs. Hlavnou úlohou výstupu bola inštalácia káblov automatického navádzacieho systému Kurs medzi modulmi Pirs a Zvezda. Výstup trval 5 hodín a 5 minút. 

### Progress M1-7 a EVA 4

22. novembra bola od stanice odpojená nákladná loď Progress M-44, ktorá potom zanikla v hustých vrstvách atmosféry. 28. novembra sa k stanici automaticky pripojila nová nákladná loď Progress M1-7. Pri teste hermetickosti spojenie sa zistilo, že spojovacia príruba nedosadla správne. Ruskí technici analyzovali problém, zistili, že sa do spojovacej príruby dostal cudzí objekt. Kozmonauti Dežurov a Ťurin museli 3. decembra neplánovane vystúpiť do vesmíru a poruchu opraviť. Príčinou problémov bol tesniaci krúžok, ktorý vypadol z odchádzajúcej lode Progress M-44. Po jeho odstránení bola hermetickosť spojenia obnovená a kozmonauti sa po 2 hodinách a 46 minútach vrátili späť na palubu. 

### STS-108, ukončenie misie

Raketoplán Endeavour (STS-108) priletel na ISS 7. decembra 2001. So sebou priviezol nákladný modul Raffaello so zásobami, ktoré boli presunuté do priestorov ISS. Posádka raketoplánu pri výstupe do vesmíru nainštalovala tepelné chrániče na motory, ktoré otáčajú solárnymi panelmi. Na palube Endeavour bola aj nová stála posádka ISS Expedícia 4 (Jurij Onufrijenko, Dan Bursch a Carl Walz). Dlhodobé posádky si stanicu odovzdali, členovia Expedície 3 sa stali členmi posádky raketoplánu. Raketoplán sa od stanice odpojil a Culbertson, Dežurov a Ťurin sa s ním dostali 17. decembra 2001 na Zem.

Výstupy do vesmíru
------------------

|  | **Misia** | **Kozmonauti** | **Začiatok (UTC)** | **Koniec (UTC)** | **Trvanie** | **Poznámky** |
| --- | --- | --- | --- | --- | --- | --- |
| 1. | EVA-1 | Vladimir DežurovMichail Ťurin | 8. október 2001 14:24 | 8. október 2001 19:22 | 4 hodin, 58 minút | Inštalácia káblov medzi modulmi Pirs a Zvezda. |
| 2. | EVA-2 | Vladimír DežurovMichail Ťurin | 15. október 2001 09:17 | 15. október 2001 15:08 | 5 hodin, 51 minút | Inštalácia ruských komerčných experimentov (MPAC-SEEDS) na vonkajšiu plošinu modulu Pirs. |
| 3. | EVA 3 | Vladimir DežurovFrank Culbertson | 12. november 2001 21:41 | 13. november 2001 02:46 | 5 hodin, 5 minút | Inštalácia káblov automatického navádzacieho systému Kurs medzi modulmi Pirs a Zvezda. |
| 4. | EVA-4 | Vladimír DežurovMichail Ťurin | 3. december 2001 13:20 | 3. december 2001 16:06 | 2 hodiny, 46 minút | Oprava prípojného miesta lode Progress. |

Pozri aj
--------


|  |  |
| --- | --- |
| Portal | Kozmonautický portál |

* Zoznam základných posádok Medzinárodnej vesmírnej stanice

Iné projekty
------------

Commons
* Spolupracuj na Commons Commons ponúka multimediálne súbory na tému **Expedícia 3**

Zdroj
-----

* *Tento článok je čiastočný alebo úplný preklad článku Expedice 3 na českej Wikipédii (číslo revízie nebolo určené).*

Externé odkazy
--------------

* Expedícia 3 v MEK (po česky)
* Expedition Three Crew – NASA (po anglicky)

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |